Document ID: 32000L0063

Komisijas Direktīva 2000/63/EK
(2000. gada 5. oktobris),
ar kuru groza Direktīvu 96/77/EK, ar ko nosaka īpašus tīrības kritērijus pārtikas piedevām, izņemot krāsvielas un saldinātājus
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1988. gada 21. decembra Direktīvu 89/107/EEK par dalībvalstu tiesību aktu tuvināšanu attiecībā uz pārtikas piedevām, ko atļauts izmantot cilvēku uzturā [1], kas grozīta ar Eiropas Parlamenta un Padomes Direktīvu 94/34/EK [2], un jo īpaši tās 3. panta 3. punkta a) apakšpunktu,
apspriedusies ar Pārtikas zinātnisko komiteju,
tā kā:
(1) Ir jāizveido tīrības kritēriji visām piedevām, izņemot krāsas un saldinātājus, kas minētas Eiropas Parlamenta un Padomes 1995. gada 20. februāra Direktīvā 95/2/EK par pārtikas piedevām, kas nav krāsas un saldinātāji [3], kurā jaunākie grozījumi izdarīti ar Direktīvu 98/72/EK [4].
(2) Komisijas 1996. gada 2. decembra Direktīva 96/77/EK par noteiktajiem tīrības kritērijiem pārtikas piedevām, izņemot krāsas un saldinātājus [5], kas grozīta ar Direktīvu 98/86/EK [6], noteica tīrības kritērijus vairākām pārtikas piedevām; šo direktīvu būtu jāpapildina ar tīrības kritērijiem attiecībā uz atlikušajām pārtikas piedevām, kas minētas Direktīvā 95/2/EK.
(3) Ņemot vērā tehnikas attīstību, ir jāgroza tīrības kritēriji, ko paredz Direktīva 96/77/EK attiecībā uz butilētu hidroksianizolu (BHA); tādēļ minētā direktīva ir atbilstīgi jāpielāgo.
(4) Ir jāņem vērā piedevu specifikācijas un analītiskās metodes, ko paredz Codex Alimentarius, ko izstrādājusi Apvienotā FAO/PVA pārtikas piedevu ekspertu komiteja (JECFA).
(5) Pārtikas piedevas, kas pagatavotas, izmantojot ražošanas metodes vai izejmateriālus, kuri būtiski atšķiras no tiem, ko novērtējusi Pārtikas pētniecības komiteja, vai kuri atšķiras no šajā direktīvā minētajiem, būtu jāiesniedz Pārtikas pētniecības komitejai, lai tā veic drošības novērtējumu, pievēršot uzmanību tīrības kritērijiem.
(6) Šajā direktīvā paredzētie pasākumi ir saskaņā ar Pārtikas produktu pastāvīgās komitejas atzinumu,
IR PIEŅĒMUSI ŠO DIREKTĪVU.
1. pants
Direktīvu 96/77/EK groza šādi:
1. Pielikuma tekstu, kas attiecas uz E 320 - butilētu hidroksianizolu (BHA), aizstāj ar šīs direktīvas I pielikuma tekstu.
2. Pielikumu papildina ar šīs direktīvas II pielikuma tekstu.
2. pants
1. Dalībvalstīs stājas spēkā normatīvi un administratīvi akti, kas vajadzīgi, lai līdz 2001. gada 31. martam izpildītu šīs direktīvas prasības. Dalībvalstis par to tūlīt informē Komisiju.
2. Kad dalībvalstis pieņem šos noteikumus, tajos ietver atsauci uz šo direktīvu, vai arī šādu atsauci pievieno to oficiālajai publikācijai. Šādas atsauces pievienošanas kārtību nosaka dalībvalstis.
3. Produktus, kas laisti tirgū vai marķēti līdz 2001. gada 31. martam un kas neatbilst šīs direktīvas prasībām, var tirgot, līdz to krājumi ir beigušies.
3. pants
Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 2000. gada 5. oktobrī

Labels: 0
3
15
17